سید مسعود کوثر

صوبہ خیبر پختونخوا کے سابق گورنر۔ اردو زبان کے مشہور شاعر احمد فراز کے بھائی۔ ضلع کوہاٹ میں پیدا ہوئے۔ انھوں نے پشاور یونیورسٹی سے 1960ء میں قانون کی سند حاصل کی اور 1968ء میں انھیں لنکن بار میں بلایا گیا۔ انھوں نے ہائی کورٹ اور سپریم کورٹ میں متعدد اہم مقدمات میں پیروی بھی کی۔

 سیاست 
انھوں نے طالب علمی کے زمانے سے سیاست شروع کی اور 1970ء میں پاکستان واپس آتے ہی پاکستان پیپلز پارٹی میں شمولیت اختیار کی۔ ذوالفقار علی بھٹو اور بینظیر بھٹو کے کافی قریب رہے۔ انھیں آفتاب احمد شیر پاؤ کی جگہ پیپلز پارٹی صوبہ خیبر پختونخوا کا صدر بنایا گیا تھا اور 1988ء کے انتخابات کے بعد وہ صوبائی اسمبلی کے اسپیکر منتخب ہوئے۔ بعد میں وہ دوبارہ رکن صوبائی اسمبلی منتخب ہونے کے بعد ڈپٹی اپوزیشن لیڈر بنے۔ 1994ء میں انھیں ایوان بالا یعنی سینیٹ کا رکن منتخب کیا گیا لیکن 1999ء میں جب فوجی صدر پرویز مشرف نے اقتدار پر قبضہ کیا تو سینیٹ کی تحلیل کے ساتھ ان کی رکنیت بھی ختم ہو گئی۔

 گورنر خیبر پختونخوا 
فروری 2011ء میں انھیں اویس احمد غنی کی جگہ صوبہ خیبر پختونخوا کا گورنر بنایا گیا۔

زمرہ:بقید حیات شخصیات
زمرہ:پاکستانی سیاست دان
زمرہ:خیبر پختونخوا کے سیاستدان
زمرہ:خیبر پختونخوا کے گورنر
زمرہ:جامعہ پشاور کے فضلا
زمرہ:ہندکو شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشتون شخصیات